| Pireneji-JugMidi-Pyrénées |
| --- |
| Položaj regije Pireneji-Jug u Francuskoj |
| Departmani | Ariège (09)Aveyron (12)Gers (32)Haute-Garonne (31)Hautes-Pyrénées (65)Lot (46)Tarn (81)Tarn-et-Garonne (82) |
| Prefektura | Toulouse |
| Ukupno stanovnika | 2 551 687 stanovnika(1999) |
| Gustoća | 56 stanovnika/km² |
| Površina | 45 348 km² |
| Broj okruga | 22 |
| Broj kantona | 293 |
| Broj općina | 3 020 |
| Predsjednik regionalnog vijeća | Martin Malvy(PS) |

**Pireneji-Jug** (fra. *Midi-Pyrénées*; oks. *Miègjorn-Pirenèus*; gas. *Mieidia-Pirenèus*) je najveća regija kontinetalne Francuske koja se sastoji od 8 departmana.

Povijest
--------

Budući da je regija umjetno sastavljena u 20. stoljeću, svi dijelovi regije nemaju zajedničku povijest.
Oko 25% regije se sastoji od bivše provincije Gascogne, 25% od bivše provincije Languedoc, a ostatak od provincija Rouergue, Quercy, Nébouzan i Agenois.

Administracija
--------------

Od 1998. na čelu regionalnog vijeća je Martin Malvy iz PS-a (Socijalističke Partije Francuske). Njegova koalicija PS-PCF-PRG ima 62 zastupnika od 91 zastupničkog mjesta u regionalnom vijeću. UMP-UDF ima 21 zastupnika, a krajnje desni FN 8 zastupnika.

Zemljopis
---------

Regija Pireneji-Jug se nalazi na jugu Francuske. To je najveća pokrajina Francuske čija je površina veća od Danske. Na jugu graniči sa državama Španjolskom i Andorom. Također graniči i sa četiri druge regije Francuske: na zapadu sa Akvitanijom, na sjeveru sa Limousinom, na sjeveroistoku sa Auvergne i sa regijom Languedoc-Roussillon na istoku.

Regija Pireneji-Jug se sastoji od 8 departmana: Lot, Aveyron, Tarn, Haute-Garonne, Ariège, Hautes-Pyrénées, Gers i Tarn-et-Garonne. Glavno mjesto regije je Toulouse, koji je ujedno i glavno mjesto departmana Haute-Garonne.

Glavna rijeka je Garonne sa svoja četiri pritoka: Gers, Ariège, Lot i Tarn.

U regiji postoje dva važna planinska masiva: Pireneji (*les Pyrénées*) na jugu i Središnji masiv (*Massif Central*) na sjeveroistoku regije. Pireneji čine prirodnu granicu sa Španjolskom.

Stanovništvo
------------

U regiji postoji veliki nerazmjer u starosti stanovništva. U glavnom gradu Toulouseu, većinom živi mlađe stanovništvo, dok ostatak regije osjetno stari. Također Toulouse je grad u kojem su prihodi među najvećima u Francuskoj, odmah iza Pariza, dok u ostatku regije su osjetno niži.

Jezici
------

Dva glavna lokalna jezika u regiji su oksitanski i gasconski. Gasconski ili gaskonski se tradicionalno govori na zapadu i jugozapadu regije (Gascogne, Bigorre, Quatre Vallés, Nébouzan, Comminges, Couserans), dok se oksitanski najviše govori na istoku i sjeveroistoku regije (Languedoc, Rouergue, Quercy, i Comté de Foix).

Međutim, ovi jezici su praktički pred izumiranjem u ovoj regiji, i u velikoj mjeri ih je zamjenio francuski jezik. Većinom te jezike razumiju stariji ljudi u regiji.

Vanjske veze
------------

* Službena stranica regije Midi-Pyrénées Arhivirano 2011-08-11 na Wayback Machine-u
* Turizam u Midi-Pyrénées

  


| * p
* r
* u
Administrativne regije Francuske |
| --- |
| Metropolitanske regije od 2016. | Auvergne-Rhône-Alpes • Bourgogne-Franche-Comté • Bretanja • Centre-Val de Loire • Korzika • Grand Est • Hauts-de-France • Île-de-France • Normandija • Nouvelle-Aquitaine • Oksitanija • Pays de la Loire • Provansa-Alpe-Azurna obala |
| Bivše regije (1982–2015) | Akvitanija • Auvergne • Bretanja • Burgundija • Centre • Champagne-Ardenne • Donja Normandija • Elzas • Franche-Comté • Gornja Normandija • Île-de-France • Korzika • Languedoc-Roussillon • Limousin • Lorraine • Pireneji-Jug • Nord-Pas de Calais • Pikardija • Poitou-Charentes • Provansa-Alpe-Azurna obala • Regija Loire • Rona-Alpe |
| Prekomorski departmani | Gvadalupa • Francuska Gvajana • Martinik • Mayotte • Réunion |

|  |  |
| --- | --- |
| Francuska | Portal FrancuskaDeo Vikipedije posvećen temama vezanim za **Francusku.** |

***Midi-Pyrénées*** na Wikimedijinoj ostavi